
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 728 


13 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υποχρεωτική τήρηση θεωρημένου ισοζυγίου «Γενικού 
Αναλυτικών Καθολικών» και δυνατότητα ενταμίευ- 
σης των δεδομένων των ημερολογίων πρωτογενών 
εγγραφών σε ηλεκτρομαγνητικά μέσα - υποχρέω¬ 
ση ενταμίευσης των δεδομένων της μηνιαίας κατά¬ 
στασης του βιβλίου αποθήκης ή του βιβλίου απο¬ 
θήκης σε Οϋ ΒΟΜ - απαλλαγή από την θεώρηση 
των βιβλίων πρακτικών Γ ενικών Συνελεύσεων, Διοι¬ 
κητικού Συμβουλίου, βιβλίου μετόχων και του βιβλί¬ 
ου πρακτικών διαχείρισης (Άρθρο 7 παρ. 5 του Π.Δ. 

186/1992). 1 

Απαλλαγή από τη θεώρηση φορολογικών στοιχείων 
νέας κατηγορίας υποχρέων - Κωδικοποίηση των 
διατάξεων των Α.Υ.Ο. 1045300/286/0015Β'/ΠΟΛ. 
1105/6.5.1999 (ΦΕΚ 1089/Β') και 1021001/167/ 

0015Β7ΠΟΛ. 1071/25.2.2000 (ΦΕΚ359/Β'). 2 

Καθορισμός αμοιβής των μελών της Ομάδας Εργα¬ 
σίας για τη σύνταξη σχεδίου απόφασης σχετικά με 
τα θέματα κατασκευαστικών κοινοπραξιών και 
υπεργολαβιών, που προβλέπεται στο άρθρο 1 του 

Ν. 2940/2001. 3 

Έγκριση υπερωριακής απασχόλησης εντός των νομί¬ 
μων ορίων προσωπικού με σχέση εργασίας Ιδιωτι¬ 
κού Δικαίου που υπηρετεί στο Υπουργείο Εμπορι¬ 
κής Ναυτιλίας και αμείβεται με τις διατάξεις του Ν. 

2470/1997, για το Α'εξάμηνο έτους 2002 . 4 

Κήρυξη της οικίας «παπα Εμμανουήλ Πάσσαρη» (Α. 
Παπακωνσταντίνου) με την οικοσκευή της στην Χώ¬ 
ρα Αμοργού, ως ιστορικού διατηρητέου μνημείου 5 
Χαρακτηρισμός κτηριακού συγκροτήματος στην πε¬ 
ριοχή Περιβόλια, δήμου Λευκάδας, επαρχίας Λευ¬ 


κάδας, Ν. Λευκάδας, ως ιστορικού διατηρητέου 
μνημείου. 6 

Απόκτηση Ελληνικής Ιθαγένειας της ομογενούς ΜΑ- 
ΡΑΝΤΗ - ΣΒΙΡΙΝΤΑ (δνΥΒΥϋΑ) ΑΛΕΞΑΝΔΡΑΣ 
(01ΕΚ3ΑΝ0ΒΑ5) του Βασιλείου και της Θεοδώ¬ 
ρας . 7 

Απόκτηση Ελληνικής Ιθαγένειας της ομογενούς 
ΖΑΪΤΣΕΒΑ (ΖΑΥΤΒΕνΑ) ΣΒΕΤΛΑΝΑΣ (8νΐΤΙ_ΑΝΑ3) 
του Νικολάου και της Άννας. 8 


ΑΠΟΦΑΣΕΙ Σ 

Αριθ. 1046323/326/0015 ΠΟΛ:1167 (1) 

Υποχρεωτική τήρηση θεωρημένου ισοζυγίου «Γενικού 
Αναλυτικών Καθολικών» και δυνατότητα ενταμίευσης 
των δεδομένων των ημερολογίων πρωτογενών εγ¬ 
γραφών σε ηλεκτρομαγνητικά μέσα - υποχρέωση 
ενταμίευσης των δεδομένων της μηνιαίας κατάστα¬ 
σης του βιβλίου αποθήκης ή του βιβλίου αποθήκης σε 
Θϋ ΒΟΜ - απαλλαγή από την θεώρηση των βιβλίων 
πρακτικών Γενικών Συνελεύσεων, Διοικητικού Συμ¬ 
βουλίου, βιβλίου μετόχων και του βιβλίου πρακτικών 
διαχείρισης (Άρθρο 7 παρ. 5του Π.Δ. 186/1992). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των περιπτώσεων γ' (υποπερίπτωση 
γστ') και στ’του άρθρου 38 του Π.Δ. 186/1992 (ΦΕΚ84Α'). 

2. Τη με αριθμ. 1100383/1330/Α0006/31.10.2001 (ΦΕΚ 
1485 Β') κοινή απόφαση του Πρωθυπουργού και του 
Υπουργού Οικονομικών περί «καθορισμού αρμοδιοτήτων 
των Υφυπουργών Οικονομικών». 

3. Το νέο οργανωτικό πλαίσιο ελέγχου του Υπουργείου 
Οικονομικών (Εθνικό Ελεγκτικό Κέντρο, Ελεγκτικά Κέ¬ 
ντρα, ΣΔΟΕ, ΤΑΧΙ3, Ε500ΒΤ). 

4. Την ανάγκη περαιτέρω διεύρυνσης του μέτρου πε¬ 
ριορισμού των θεωρούμενων βιβλίων και στοιχείων, η 
οποία θεώρηση συνεπάγεται ιδιαίτερα μεγάλο κόστος για 
τις Δ.Ο.Υ., αλλά και για τις επιχειρήσεις, στα πλαίσια 
απλοποίησης των φορολογικών διαδικασιών και των νέων 
συνθηκών που έχουν διαμορφωθεί τόσο στον τομέα ορ¬ 
γάνωσης των φορολογικών υπηρεσιών όσο και των επι¬ 
χειρήσεων. 

5. Τέλος, ότιη απόφαση δενπροκαλείδαπάνη σε βάρος 
του Κρατικού Προϋπολογισμού, αποφασίζουμε: 

1. Από 1.9.2002 οι επιτηδευματίες που τηρούν βιβλία 
τρίτης κατηγορίας με μηχανογραφικό τρόπο στην έδρα 
τους, υποχρεούνται να εκτυπώνουν μέχρι το τέλος του 
επόμενου μήνα εκείνου που αφορούν οι οικονομικές πρά¬ 
ξεις, θεωρημένο ισοζύγιο των λογαριασμών όλων των 
βαθμιδών στο οποίο θα εμφανίζονται α) τα προοδευτικά 
αθροίσματα χρέωσης και πίστωσης των λογαριασμών κα¬ 
θώς και των υπολοίπων αυτών μέχρι το τέλος του προη¬ 
γούμενου μήνα, β) τα σύνολα των κινήσεων του μήνα, γ) 

τα συνολικά, αθροίσματα χρέωσης και πίστωσης των λο¬ 
γαριασμών καθώς και τα υπόλοιπά τους (χρεωστικά και 
πιστωτικά), μέχριτοτέλοςτου μήναπου αφορούν, με ταυ¬ 
τόχρονη κατάργηση: 

α) της τήρησης του ισοζυγίου του Γενικού Καθολικού. 
(Άρθρο 24 παρ. 1), 

β) της θεώρησης των ημερολογίων πρωτογενών εγ¬ 
γραφών και του ημερήσιου φύλλου συναλλαγών και 

γ)της υποχρέωσης εκτύπωσης των ημερολογίων και 
του ημερήσιου φύλλου συναλλαγών τα δεδομένα των 
οποίων φυλάσσονται, σε περίπτωση μη εκτύπωσής τους 
σε αθεώρητα έντυπα, με τη χρήση ηλεκτρομαγνητικών 
μέσων αποθήκευσης, με την υποχρέωση της εκτύπωσης 
αυτών εντός 3 ημερών όταν ζητηθεί από το φορολογικό 
έλεγχο. 

1.1. Το ισοζύγιο «Γενικού - Αναλυτικών Καθολικών» 
φυλάσσεται στον οριζόμενο για τα βιβλία χρόνο που προ- 
βλέπεται από τις διατάξεις της παραγρ. 2 του άρθρου 21 
του Κ.Β.Σ. 

1.2. Επί μη τήρησης η πλημμελούς τήρησης η επί μη δια¬ 
φύλαξης αυτού έχουν εφαρμογή οι αντίστοιχες κυρώσεις 
που επιβάλλονται για τα ημερολόγια, τα δεδομένα των 
οποίων διασφαλίζει το ισοζύγιο. 

2. Από 1.9.2002 οι επιτηδευματίες οι οποίοι τηρούν το 
βιβλίο αποθήκης με μηχανογραφικό τρόπο υποχρεούνται 
αντί της εκτύπωσης της μηνιαίας κατάστασηςτου βιβλίου 
αποθήκης που ορίζεται από τις διατάξεις της παραγρ. 1 
του άρθρου 24 ή του θεωρημένου βιβλίου αποθήκης να 
αποθηκεύουν τα δεδομένα αυτών σε οπτικό δίσκο (Ωϋ - 
ΒΟΜ τεχνολογίας \Λ/ΟΒΜ) ο οποίος σημαίνεται (θεωρεί¬ 
ται) και προστατεύεται από επιπλέον προσπάθειες εγ¬ 
γραφής, ώστε να διασφαλίζονται οι πληροφορίες που πε- 
ριέχονται σ’ αυτόν ως ακολούθως: 

2.1. Αρμόδια Υπηρεσία για την διαδικασία σήμανσης 
των οπτικών δίσκων (Ωϋ - ΒΟΜ) είναι η Δ.Ο.Υ. στην οποία 
υπάγεται η επιχείρηση για την θεώρηση Βιβλίων και Στοι¬ 
χείων. 

2.2. Ως σήμανση νοείται η επικόλληση επί του οπτικού 
δίσκου (Οϋ - ΒΟΜ) κυκλικής ετικέτας, η οποία πριν από 
κάθε χρησιμοποίηση πρέπει να θεωρείται (διάτρηση από 
τα ειδικά μηχανήματα της Δ.Ο.Υ.) στην αρμόδια Δ.Ο.Υ. 

2.3. Για τη διαδικασία θεώρησης (σήμανσης) εφαρμό¬ 
ζεται αναλογικά η διαδικασία θεώρησης Βιβλίων και Στοι¬ 
χείων και ειδικότερα: 

2.3.1. Στο σημείωμα θεώρησης Κ.Β.Σ. (έντυπο Β1) και 
στον πίνακα που αναφέρεται στα έντυπα που χρησιμο¬ 
ποιούνται για τα βιβλία (πίνακας β) αναγράφεται ως εί¬ 
δος «ετικέτες σήμανσης Ωϋ - ΒΟΜ μηνιαίας κατάστασης 
βιβλίου αποθήκης»ή «ετικέτες σήμανσης Ωϋ - ΒΟΜ βι¬ 
βλίου αποθήκης» ακολούθως στις στήλες από.... έως...., 
ο αύξων αριθμός του πρώτου και του τελευταίου Ωϋ 
όπως αυτός προκύπτει από τις θεωρούμενες ετικέτες 
σήμανσης. 

Η αρίθμηση των Ωϋ είναι ενιαία τουλάχιστον ανά δια¬ 
χειριστική περίοδο. 

2.3.2. Για τη σήμανση των οπτικών δίσκων (Ωϋ - ΒΟΜ) 
χρησιμοποιούνται ειδικές αυτοκόλλητες ετικέτες σχήμα¬ 
τος κυκλικού δακτυλίου αντίστοιχου προς τις διαστάσεις 
του οπτικού δίσκου. Οι ετικέτες επικολλούνται μετά την 
διάτρηση τους στην άνω επιφάνεια του οπτικού δίσκου 
από τον επιτηδευματία και στην συνέχεια η επικόλληση 
αυτών ελέγχεται από τον υπεύθυνο για την θεώρηση 
υπάλληλο του Κ.Β.Σ. Κάθε προσπάθεια αποκόλλησης της 


ετικέτας, θεωρείται ως προσπάθεια αλλοίωσης του πε¬ 
ριεχομένου του οπτικού δίσκου. 

2.3.3. Στη μία άκρη της ετικέτας τίθεται, πριντη θεώρη¬ 
ση, η σφραγίδα με τα πλήρη στοιχεία της επιχείρησης 
(επωνυμία, Α.Φ.Μ. κ.λπ.) ο τίτλος «Μηνιαία Κατάσταση Βι¬ 
βλίου Αποθήκης» ΚΑΤ.Β.ΑΠ ή «Βιβλίο αποθήκης» Β. 
ΑΠΟΘ., ο αύξων αριθμός της ετικέτας καθώς και η πράξη 
θεώρησης η οποία υπογράφεται από τον Προϊστάμενο 
της Δ.Ο.Υ. ή τον εξουσιοδοτημένο προς τούτο υπάλληλο 
και σφραγίζεται με την υπηρεσιακή σφραγίδα της Δ.Ο.Υ. 

Η αυτοκόλλητη ετικέτα που εκτυπώνεται από το υποσύ¬ 
στημα Κ.Β.Σ. (ΤΑΧΙ5) για τη θεώρηση, όπως καθορίστηκε 
η διαδικασία αυτή από την Α.Υ. 0.1027421 /ΠΟΑ. 1078/3-3- 
98 (ΦΕΚ193 Β), θαεπικολλάταιεπίτου οπτικού δίσκου. Σε 
περίπτωση που δεν είναι εφικτό κάτι τέτοιο, λόγω χώρου, 
αυτή θα επικολλάται στο αντίστοιχο σημείωμα θεώρη¬ 
σης, κατ’ αναλογία των οριζομένων στην προαναφερόμε- 
νη Υπουργική Απόφαση. 

2.4. Τα δεδομένατης μηνιαίας κατάστασηςτου βιβλίου 
αποθήκης ή του βιβλίου αποθήκης τα οποία απομνημο- 
νεύονται είναι αυτά τα οποία ορίζονται με τις κατ’ ιδίαν 
διατάξεις του Κ.Β.Σ. με επιπλέον αναγραφή για κάθε μή¬ 
να του αριθμού των μερίδων των κινηθέντων ειδών που 
περιλαμβάνονται. 

Σε κάθε οπτικό δίσκο απομνημονεύονται τα δεδομένα 
ενός μόνο μήνα δηλαδή για κάθε μήνα υπάρχει και ένας 
τουλάχιστον οπτικός δίσκος, στο οποίο εγγράφονται τα 
δεδομένα μέχριτοτέλοςτου επόμενου μήνα από εκείνον 
που αφορούν. Επί μη επιτυχημένης εγγραφής του Ωϋ θα 
αρχειοθετείται το κατεστραμμένο Ωϋ και θα γίνεται νέα 
εγγραφή σε άλλο θεωρημένο Ωϋ. 

2.5. Τα δεδομένατης μηνιαίας κατάστασηςτου βιβλίου 
αποθήκης ή το βιβλίο αποθήκης των υποκαταστημάτων 
που βρίσκονται πάνω από 50 χλμ. και σε άλλο νομό από 
την έδρα, μπορεί να καταγράφονται μόνο στον οπτικό δί¬ 
σκο που τηρείται στην έδρα με την προϋπόθεση ότι υπάρ¬ 
χει απευθείας σύνδεση μεταξύ κεντρικού και υποκατα¬ 
στήματος και είναι δυνατή άμεσα η ανάγνωση και η εκτύ¬ 
πωση του περιεχομένου του οπτικού δίσκου μέχρι και το 
μήνα που είναι εγγεγραμμένος. 

2.6. Οι οπτικοί δίσκοι φυλάσσονται στον χρόνο διαφύ- 
λαξηςτων βιβλίων και τα στοιχεία επί του σκληρού δίσκου 
παραμένουν αναλλοίωτα μέχρι το κλείσιμο του ισολογι¬ 
σμού . 

2.7. Στο λογισμικό που χρησιμοποιεί η επιχείρηση θα 
πρέπει να προστεθεί και δυνατότητα ανάγνωσης των απο- 
θηκευμένωνδεδομένωντου Ωϋ (μηνιαίας κατάστασης βι¬ 
βλίου αποθήκης ή βιβλίου αποθήκης) και εκτύπωσης αυ¬ 
τών (όλων ή μερικών) όταν ζητείται από τον έλεγχο. 

2.8. Επί μη τήρησης ή πλημμελούς τήρησης, επί μη 
διαφύλαξης του οπτικού δίσκου ή μη ανάγνωσης αυτού, 
αλλοίωσης του περιεχομένου του έχουν εφαρμογή οι 
αντίστοιχες κυρώσεις που επιβάλλονται για την μηνιαία 
κατάσταση του βιβλίου αποθήκης ή για το βιβλίο αποθή¬ 
κης, την τήρηση των οποίων υποκαθιστούν οι οπτικοί δί¬ 
σκοι. 

3. Απαλλάσσουμε από 1.7.2002: α)τις Ανώνυμες Εται¬ 
ρείες από την θεώρηση των βιβλίων πρακτικών γενικών 
συνελεύσεων των μετόχων, πρακτικών του διοικητικού 
συμβουλίου και του βιβλίου μετόχων, β) τις Εταιρείες Πε- 
ριωρισμένης Ευθύνης απάτην θεώρηση του βιβλίου πρα¬ 
κτικών συνελεύσεων και του βιβλίου διαχείρισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1045879/327/0015 ΠΟΑ: 1166 (2) 

Απαλλαγή από τη θεώρηση φορολογικών στοιχείων νέας 
κατηγορίας υποχρεών - Κωδικοποίηση των διατάξεων 
των Α.Υ.Ο. 1045300/286/0015Β'/ΠΟΛ.1105/6.5.1999 
(ΦΕΚ 1089/Β) και 1021001/167/0015Β/ΠΟΑ. 1071/ 
25.2.2000 (ΦΕΚ359/Β ). 

ΟΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των περιπτώσεων γ' (υποπερίπτωση γα'), 
δ καιστ’του άρθρου 38του Π.Δ. 186/1992 (ΦΕΚ84/Α'). 

2. Τις διατάξεις της παραγράφου 4 του άρθρου 28 του 
Ν. 2948/2001 (ΦΕΚ242Α'). 

3. Την υπ’αριθμ. 1100383/1330/Α0006/31.10.2001 (ΦΕΚ 
1485/Β') κοινή απόφαση του Πρωθυπουργού και του 
Υπουργού Οικονομικών περί «καθορισμού αρμοδιοτήτων 
των Υφυπουργών Οικονομικών». 

4. Τις Α.Υ.Ο. 1045300/286/ΠΟΛ. 1105/0015Β76.5.1999 

(ΦΕΚ 1089/Β) [(όπως συμπληρώθηκε με την Α.Υ.Ο. 
1115604/1055/0015Β/ΠΟΛ.1304/14.12.2000 (ΦΕΚ 

1607/Β')] και Α.Υ.Ο. 1021001/167/0015/ΠΟΛ. 1071 / 
25.2.2000 (ΦΕΚ 359/Β') [όπως αναδιατυπώθηκε με την 
Α.Υ.Ο. 1066086/577/0015Β'/ΠΟΛ. 1213/19.7.2000 (ΦΕΚ 
981/Β')[ με τις οποίες εφαρμόσθηκε με επιτυχία, το μέτρο 
της απαλλαγής από τη θεώρηση φορολογικών στοιχείων, 
για ορισμένες κατηγορίες υπόχρεων. 

5. Το νέο οργανωτικό πλαίσιο ελέγχου του Υπουργείου 
Οικονομίας και Οικονομικών (Ελεγκτικά κέντρα, ΣΔΟΕ, 
ΤΑΧΙ3, Ε3ΚΟΒΤ). 

6. Την ανάγκη Κωδικοποίησης των Αποφάσεων περί 
απαλλαγής από τη θεώρηση φορολογικών στοιχείων και 
περαιτέρω διεύρυνση του μέτρου καθώς και απλοποίη¬ 
σης των διαδικασιών εφαρμογής του, ενόψει των διαμορ- 
φωθεισών νέων συνθηκών τόσο στον τομέα οργάνωσης 
των φορολογικών υπηρεσιών όσο και των επιχειρήσεων. 

7. Ότι, με την απόφαση αυτή δενπροκαλείται δαπάνη σε 
βάρος του Κρατικού Προϋπολογισμού, αποφασίζουμε: 

1. Απαλλάσσουμε από την υποχρέωση θεώρησης φο¬ 
ρολογικών στοιχείων τις πιο κάτω κατηγορίες υποχρέων, 
με τις οριζόμενες για κάθε κατηγορία προϋποθέσεις: 

α) Το Δημόσιο, τους Δήμους, τις κοινότητες και τα λοι¬ 
πά Νομικά Πρόσωπα Δημοσίου Δικαίου για όλα τα φορο¬ 
λογικά στοιχεία που προβλέπουν οι διατάξεις του Κ.Β.Σ. 
(Π.Δ. 186/1992) και οι αποφάσεις που έχουν εκδοθεί ή θα 
εκδοθούν κατ’ εξουσιοδότηση των διατάξεων αυτών. 

β) βΐ. Τους επιτηδευματίες, οι οποίοι κατά την προη¬ 
γούμενη διαχειριστική περίοδο είχαν αθροιστικά τις πιο 
κάτω προϋποθέσεις: 

1. Ακαθάριστα έσοδα, όπως αυτά λαμβάνονται υπόψη 
για την ένταξη σε κατηγορίες βιβλίωντου Κ.Β.Σ., άνω των 
δύο εκατομμυρίων εννιακοσίων τριάντα τεσσάρων χιλιά¬ 
δων επτακοσίων δύο (2.934.702) ευρώ. 

2. Μέσος όρος προσωπικού πενήντα (50) ατόμων και 
άνω. 


Τα πρόσωπα της περίπτωσης αυτής απαλλάσσονται 
της θεώρησης για όλα τα φορολογικά στοιχεία του Κ. Β.Σ. 
(π.δ. 186/1992) και των αποφάσεων που έχουν εκδοθεί ή 
θα εκδοθούν κατ’ εξουσιοδότηση του, εκτός από τα ανα- 
φερόμενα κατωτέρω στη παράγραφο 2 της παρούσας. 

β2. Τους επιτηδευματίες, οι οποίοι κατά την προηγού¬ 
μενη διαχειριστική περίοδο είχαν αθροιστικά τις πιο κάτω 
προϋποθέσεις: 

1. Ακαθάριστα έσοδα, όπως αυτά λαμβάνονται υπόψη 
για την ένταξη σε κατηγορία βιβλίων του Κ.Β.Σ., άνω του 
ενός εκατομμυρίου τετρακοσίων εξήντα επτά χιλιάδων 
τριακοσίων πενήντα ένα (1.467.351) ευρώ. 

2. Μέσο όρο προσωπικού είκοσι πέντε (25) άτομα και 
άνω. 

β3. Τους επιτηδευματίες, οι οποίοι κατά την προηγού¬ 
μενη διαχειριστική περίοδο είχαν αθροιστικά τις πιο κάτω 
προϋποθέσεις: 

1. Ακαθάριστα έσοδα όπως αυτά λαμβάνονται υπόψη 
για την ένταξη στην κατηγορία βιβλίων του Κ.Β.Σ., άνω 
των εννιακοσίων χιλιάδων (900.000) ευρώ. 

2. Μέσο όρο προσωπικού δέκα (10) άτομα και άνω. 

Τα πρόσωπα των περιπτώσεων β2 και β3 απαλλάσσο¬ 
νται της θεώρησης για τα φορολογικά στοιχεία που ανα- 
φέρονται στην περίπτωση βΐ, με επί πλέον εξαίρεση τις 
αποδείξεις λιανικής πώλησης και παροχής υπηρεσιών 
προς το κοινό. 

γ) Τους μεταφορείς για τις φορτωτικές, τις αποδείξεις 
μεταφοράς και τα διορθωτικά σημειώματα, εφόσον τη¬ 
ρούν υποχρεωτικά ή προαιρετικά ημερολόγιο μεταφο¬ 
ράς κατ’ αναλογία των οριζομένων στην Α.Υ.Ο. 1125 
793/961 /ΠΟΑ. 1273/1.12.1989 (ΦΕΚ Β'923). 

δ) Τα ΚΤΕΛ για τις αποδείξεις μεταφοράς της παρ. 9 του 
άρθρου 16του Κ.Β.Σ. 

ε) Τους εκμεταλλευτές πλοίων του Π.Δ. 120/97 στους 
οποίους χορηγείται βεβαίωση από την αρμόδια Δ/νση 
Πληροφορικής και Νέων Τεχνολογιών του Υπουργείου 
Εμπορικής Ναυτιλίας για εγκατάσταση και λειτουργία 
Ηλεκτρονικού Συστήματος Κράτησης Θέσεων και έκδο¬ 
σης εισιτηρίων επιβατών και αποδείξεων μεταφοράς, για 
τα εισιτήρια μεταφοράς προσώπων και τις αποδείξεις με¬ 
ταφοράς. 

στ) Τους επιτηδευματίες που τηρούν πρόσθετα βιβλία 
που ορίζονται από τις διατάξεις της παραγράφου 5 του 
άρθρου ΙΟτου Κ.Β.Σ. 

Τα πρόσωπα της περίπτωσης αυτής απαλλάσσονται 
της θεώρησης μόνον των φορολογικών στοιχείων αξίας 
του Κ.Β.Σ. (Π.Δ. 186/1992), στα οποία απεικονίζονται συ¬ 
ναλλαγές που καταχωρούνται στα τηρούμενα πρόσθετα 
βιβλία και υποχρεούνται να αναγράφουν σ’ αυτά την αξία 
και τον αύξοντα αριθμό του εκδοθέντος φορολογικού 
στοιχείου μέχρι το τέλος της επόμενης ημέρας από την 
έκδοσή του. 

ζ) Τους επιτηδευματίες που τηρούν βιβλίο αποθήκης ως 
προς την εισαγωγή και την εξαγωγή, για τα φορολογικά 
στοιχεία που αναφέρονται στην περίπτωση βΐ με επιπλέ¬ 
ον εξαίρεση τις αποδείξεις λιανικής πώλησης και παρο¬ 
χής υπηρεσιών, προς το κοινό. 

Τα ανωτέρω ισχύουν και στη περίπτωση επιχειρήσεων 
που διατηρούν παράλληλα και άλλους κλάδους, για τους 
οποίους δεν τηρείται βιβλίο αποθήκης. 

η) Τα μεταφορικά γραφεία για τα στοιχεία του άρθρου 
16του Κ.Β.Σ., με την υποχρέωση να τηρούν θεωρημένη τη 
διπλότυπη κατάσταση αποστολής αγαθών, ανεξάρτητα 

εάν η φόρτωση γίνεται από τις εγκαταστάσεις τους ή όχι, 
στην οποία θα αναγράφεται εκτός των άλλων στοιχείων 
και ο αύξων αριθμός της φορτωτικής ή άλλων στοιχείων 
του άρθρου 16του Κ.Β.Σ. καθώς και η αξία αυτών μέχριτο 
τέλος της επόμενης ημέρας έκδοσής τους. 

2. Δεν εμπίπτουν στην παρούσα απόφαση με εξαίρεση 
για τα πρόσωπα της περίπτωσης ατης παραγράφου 1 της 
παρούσας: 

α) Τα εισιτήρια θεαμάτων, κέντρων διασκέδασης και με¬ 
ταφοράς προσώπων με πλοία (εκτός εάν εμπίπτουν στην 
περίπτωση ε’ της παραγράφου 1 της παρούσας). 

β) Τα δελτία κίνησης (άρθρο 13α Κ.Β.Σ.). 

γ) Τα στοιχεία των ΚΑΖΙΝΟ που προβλέπονται στην 
Α.Υ.Ο. 1128269/1226/ΠΟΛ. 1292/16.1.1995 (ΦΕΚ 982 Β'). 

δ) Τα δελτία παραγγελίας εστιατορίων και λοιπών συ¬ 
ναφών επιχειρήσεων. 

3. α) Τα πρόσωπα που υπάγονται στην απόφαση αυτή, 
εκτός του Δημοσίου, και των ΝΠΔΔ, πριντην εφαρμογή της 
υποχρεούνται να υποβάλλουν, στη Δ.Ο.Υ. της έδρας, κατά¬ 
σταση εις διπλούν στην οποία θα αναγράφουν κατά εγκα- 
τάστασητα είδη, τις σειρές καιτον αύξοντα αριθμό έναρξης 
της αρίθμησης των στοιχείων που θα εκδίδονται αθεώρητα 
βάση της παρούσας. Επιπλέον στην κατάσταση αυτή θα δη¬ 
λώνεται ότι η επιχείρηση, έχει τις προϋποθέσεις του ύψους 
των ακαθαρίστων εσόδων και του μέσου όρου του απασχο¬ 
λούμενου προσωπικού, για τις υποπεριπτώσεις βΐ, β2 και 
β3 της περίπτωσης β' της παραγράφου 1 της παρούσας. 

β) Ένα αντίτυπο της κατάστασης αυτής, στο οποίο θα 
τίθενται τα στοιχεία της Δ.Ο.Υ. και η ένδειξη, «κατατέθη¬ 
κε όμοιο» θα επιστρέφεται στον επιτηδευματία ο οποίος 
υποχρεούνται να το διαφυλάσσει και να το επιδεικνύει 
στον έλεγχο, όπως ορίζεται για τα φορολογικά στοιχεία. 

γ) Στο πρώτο εικοσαήμερο κάθε διαχειριστικού έτους 
θα υποβάλλεται νέα κατάσταση κατά τα προαναφε- 
ρόμενα. 

δ) Για κάθε επί πλέον είδος ή σειρά στοιχείου που θα εκ- 
δίδεται αθεώρητο και δεν αναφέρεται στην αρχική κατά¬ 
σταση, θα υποβάλλεται συμπληρωματική κατάσταση στη 
Δ.Ο.Υ. της έδρας πριν την πρώτη έκδοση τέτοιων στοι¬ 
χείων. 

ε) Κατά την υποβολή της κατάστασης αυτής εφαρμόζο¬ 
νται οι διατάξεις του άρθρου 36 παρ. 8 του Κ.Β.Σ. και τί¬ 
θεται σχετική ένδειξη επί των αντιτύπωντης κατάστασης. 
Σε περίπτωση ύπαρξης χρεών ή μη επίδοσης δηλώσεων, 
κατά τις ανωτέρω διατάξεις, δεν εφαρμόζεται η παρούσα 
για τη συγκεκριμένη επιχείρηση, μη αποκλεισμένης της 
δυνατότητας του προϊσταμένου Δ.Ο.Υ. να εγκρίνει για πε¬ 
ριορισμένο χρόνο τη συνέχιση εφαρμογής της υπόψη 
απόφασης, εφαρμοζομένων αναλόγως των διατάξεων 
της παρ. 8 του άρθρου 36 (αμέσως επόμενο εδάφιο μετά 
την περίπτωση β’). 

στ) · Η παραπάνω κατάσταση μπορεί να υποβάλλεται 
με οποιονδήποτε άλλο πρόσφορο τρόπο (ΕΑΧ ή με συ¬ 
στημένη επιστολή). 

• Στην περίπτωση αυτή με την υποβολή της κατά¬ 
στασης, η οποία θα επέχει θέση υπεύθυνης δήλωσης του 
Ν. 1599/1986 όπου δηλώνεται επί πλέον ότι, πληρούνται 
οι προϋποθέσεις υπαγωγής στη ρύθμιση καθώς επίσης 
και οι προϋποθέσεις που τίθενται από τις διατάξεις της 
παραγράφου 8 του άρθρου 36 του Κ.Β.Σ., για τη θεώρη¬ 
ση φορολογικών στοιχείων, η επιχείρηση εντάσσεται άμε¬ 
σα στις διατάξεις της παρούσας. 

• Ο αρμόδιος Προϊστάμενος Δ.Ο.Υ. με την παραλα¬ 


βή της κατάστασης υποχρεούται, να την πρωτοκολλήσει 
και να προβεί άμεσα σε έλεγχο για την διαπίστωση εκ¬ 
πλήρωσης των υποχρεώσεων που τίθενται από τις ως άνω 
διατάξεις (παρ. 8 άρθρου 36του Κ.Β.Σ.). 

• Υποχρεούται επίσης να γνωστοποιεί στην επιχεί¬ 
ρηση σε εύλογο χρονικό διάστημα με έγγραφό που θα 
αποστέλλεται με ΕΑΧ ή ταχυδρομικά επί αποδείξει, τον 
αριθμό πρωτοκόλλου της υποβαλλόμενης κατάστασης 
καθώς και την υπαγωγή της ή μη κατά περίπτωση στη 
ρύθμιση αυτή, λόγω ύπαρξης ή μη χρεών. 

• Οιεπιτηδευματίες υποχρεούνται να επισυνάπτουν 
στην κατάσταση το έγγραφο αυτό καθώς και τα αποδει¬ 
κτικά στοιχεία αποστολής της (απόδειξη ΕΑΧ: Ο.Κ., από¬ 
δειξη συστημένης επιστολής), τα οποία θα αποτελούν 
αναπόσπαστο στοιχείο αυτής, θα φυλάσσονται και θα επι¬ 
δεικνύονται με την κατάσταση στον έλεγχο, όπως ορίζουν 
οι διατάξεις του Κ.Β.Σ. 

ζ) Σε περίπτωση μη υποβολής της ανωτέρω κατάστα¬ 
σης - γνωστοποίησης ή παράλειψης δήλωσης στοιχείων, 
έχουν εφαρμογή όλες οι διατάξεις που αναφέρονται στην 
έκδοση αθεώρητων στοιχείων. 

4. Στα εκδιδόμενα με βάση την απόφαση αυτή αθεώρη¬ 
τα στοιχεία πρέπει να αναγράφεται εντύπως ή με σφραγί¬ 
δα, σε άλατα αντίτυπα η φράση «ΑΘΕΩΡΕΙΤΑ ΒΑΣΕΙ ΤΗΣ 
Α.Υ.Ο. ΠΟΑ. 1166/2002». 

Φορολογικά στοιχεία που φέρουν προεκτυπωμένες τις 
ενδείξεις «ΑΘΕΩΡΗΤΑ ΒΑΣΕΙ ΤΗΣ Α.Υ.Ο. ΠΟΑ. 1105/1999» 
και «ΑΘΕΩΡΗΤΑ ΒΑΣΕΙ ΤΗΣ Α.Υ.Ο ΠΟΑ. 1071/2000» θα 
χρησιμοποιηθούν μέχρι εξάντλησης του αποθέματος τους. 

5. Οι επιτηδευματίες που αναφέρονται στις περιπτώ¬ 
σεις β, γ και δ της παραγράφου 1 της παρούσας, οι οποί¬ 
οι θα απωλέσουν τις προϋποθέσεις υπαγωγής τους στη 
ρύθμιση έκδοσης αθεώρητων στοιχείων για δύο συνεχό¬ 
μενες χρήσεις οφείλουν να εκδίδουν τα στοιχεία τους θε¬ 
ωρημένα, για όσα ορίζεται θεώρηση, με την έναρξη του 
νέου διαχειριστικού έτους και κατά παράταση από την ει¬ 
κοστή πρώτη του πρώτου μήνα της νέας διαχειριστικής 
περιόδου. 

6. Οι επιτηδευματίες που αναφέρονται στις περιπτώ¬ 
σεις ε, στ, ζ και η της παραγράφου 1 της παρούσας, οι 
οποίοι θα απωλέσουν τις προϋποθέσεις υπαγωγής τους 
στην ρύθμιση έκδοσης αθεώρητων στοιχείων, οφείλουν 
να εκδίδουν τα στοιχεία, για τα οποία ορίζεται θεώρηση, 
θεωρημένα, από την πρώτη του μεθεπόμενου μήνα αυτού 
που απώλεσαντις προϋποθέσεις υπαγωγής στη ρύθμιση. 

7. Επιτηδευματίες στους οποίους γνωστοποιείται κατά 
τα ανωτέρω οριζόμενα στην περίπτωση στ’ της παρ. 3 της 
παρούσας η μη υπαγωγή τους στη ρύθμιση αυτή, οφεί¬ 
λουν να εκδίδουν τα στοιχεία τους θεωρημένα, για όσα 
ορίζεται θεώρηση, από την πρώτη του μεθεπόμενου μήνα 
από τη λήψη της σχετικής γνωστοποίησης. 

8. Η απόφαση αυτή αυτοδίκαια αναιρείται για επιχειρή¬ 
σεις που τα βιβλία και στοιχεία τους θα κριθούν ως ανα¬ 
κριβή, σύμφωνα με τις διατάξεις του άρθρου 30 του 
Κ.Β.Σ. Οι επιχειρήσεις αυτές υποχρεούνται σε θεώρηση 
των στοιχείων τους εντός είκοσι ημερών από την ημερο¬ 
μηνία κοινοποίησης των φύλλων ελέγχου φορολογίας ει¬ 
σοδήματος ή λοιπών φορολογιών. Το δικαίωμα αυτό επα- 
νακτάται από την έναρξη της τρίτης διαχειριστικής περιό¬ 
δου από την περίοδο απώλειας του δικαιώματος και 
εφόσον πληρούνται οι προϋποθέσεις της παρούσας. 

9. Αποφάσεις προϊσταμένων Δ.Ο.Υ., οι οποίες έχουν εκ- 
δοθεί σύμφωνα με τις εξουσιοδοτικές διατάξεις του 

Κ.Φ.Σ. ή Κ.Β.Σ., για μη θεώρηση ή κατά ειδικό τρόπο θεώ¬ 
ρηση μηχανογραφικώς εκδιδομένων στοιχείων ή στοιχεί¬ 
ων με προεκτυπωμένατα δεδομένατης συναλλαγής, εξα¬ 
κολουθούν να ισχύουν για περιπτώσεις που δεν καλύπτο¬ 
νται από την παρούσα απόφαση. 

10. - Οιδιατάξειςτηςπαρούσας απόφασης ισχύουν από 
1.7.2002: 

- Οι διατάξεις των Α. Υ. Ο. που κωδικοποιούνται με την 
παρούσα εξακολουθούν να ισχύουν μέχρι την τελευταία 
ημέρα του προηγούμενου μήνα από την έναρξη εφαρμο¬ 
γής της παρούσας (30.6.2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/23478/0022 (3) 

Καθορισμός αμοιβής των μελών της Ομάδας Εργασίας 
για τη σύνταξη σχεδίου απόφασης σχετικά με τα θέ¬ 
ματα κατασκευαστικών κοινοπραξιών και υπεργολα¬ 
βιών, που προβλέπεται στο άρθρο 1 του Ν. 2940/2001. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Τις διατάξεις: 

1. Της παρ. 3 του άρθρου 8 του Ν. 679/1977 που προ¬ 
στέθηκε με την παρ. 2 του άρθρου 5 του Ν. 2229/1994 
«Τροποποίηση και συμπλήρωση του Ν. 1418/1984 και άλ¬ 
λες διατάξεις» (ΑΊ38) και αντικαταστάθηκε μερικώς με το 
άρθρο δωδέκατο παρ. 2 του Ν. 2338/95, σχετικά με την 
αμοιβή στα μέλη επιτροπών που συστήνονται από τον 
Υπουργό Π ΕΧΩΔΕ για την επεξεργασία ειδικών θεμάτων, 
καθώς και του άρθρου 1 του Ν. 2527/97. 

2. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (Α' 40). 

3. Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

4. Την με αριθμό Δ17α/02/46/Φ.Ν 430/5.9.2001 απόφα¬ 
ση συγκρότησης της Ομάδας Εργασίας καθώς και της 
απόφασης τροποποίησης της ανωτέρω ομάδας εργα¬ 
σίας αρ. Δ17α/99/8/ΦΝ 430/17.10.2001. 

5. Το αριθ. πρωτ. οικ. 1951/1.2.2002 έγγραφο του Προ¬ 
έδρου της εν θέματι Ομάδας Εργασίας, με το οποίο υπο¬ 
βλήθηκε το έργο της στον Υφυπουργό ΠΕΧΩΔΕ. 

6. Την αριθ. 2/74260/0004/15.10.1999 απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91 στο Γενικό Γραμματέα Δημοσιονο¬ 
μικής Πολιτικής του Υπουργείου Οικονομικών και στους 
Γενικούς Γραμματείς των Υπουργείων Εθνικής Οικονο¬ 
μίας, Περιβάλλοντος, Χωροταξίας και Δημοσίων Έργων, 
Εθνικής Παιδείας και Θρησκευμάτων, Εμπορικής Ναυτι¬ 
λίας και Δημόσιας Τάξης (ΒΊ 925/25.1.99)». 

Επειδή: 

- Στην αριθμΔ17α/99/8/ΦΝ 430/17.10.2001 συμπληρω¬ 
ματική απόφαση συγκρότησης των μελώντης Επιτροπής, 
ορίζεται ότι η δαπάνη γιατις αμοιβές των μελώντης θα κα¬ 
λυφθεί από τις πιστώσεις του ενάριθμου έργου 67102 της 
ΣΑΕ 071/2000. 


- Η ομάδα εργασίας αποτελείται τόσο από δημόσιους 
λειτουργούς όσο και από ελεύθερους επαγγελματίες (δι¬ 
κηγόρους και μηχανικούς) και εργάσθηκε εκτός ωραρίου 
υπηρεσίας για την ολοκλήρωση του ανωτέρω έργου, 
εντός της οριζόμενης με τις ανωτέρω αποφάσεις προθε¬ 
σμίας τωντριών (3) μηνών, αποφασίζουμε: 

Α. Καθορίζουμε αμοιβή για τα μέλη της Επιτροπής, ως 
εξής: 

1. Νισταζάκης Γεώργιος 3 μήνες X 600 = 1.800 ΕΥΡΩ 

2. Αντωνίου Νικόλαος 3 μήνες X 600 = 1.800 ΕΥΡΩ 

3. Καπετανάκη Κωνσταντίνα 3 μήνες X 600 = 1.800 ΕΥ¬ 
ΡΩ 

4. Μπάστος Γεώργιος 3 μήνες X 600 = 1.800 ΕΥΡΩ 

5. Χασάπης Παναγιώτης 3 μήνες X 600 = 1.800 ΕΥΡΩ 

6. Σαββίδης Κωνσταντίνος 1 μήνα X 600 = 600 ΕΥΡΩ 

7. Αλέπης Μιχαήλ 3 μήνες X 600 = 1.800 ΕΥΡΩ 

8. Κατσούλας Κωνσταντίνος 3 μήνες X 600 = 1.800 ΕΥ¬ 
ΡΩ 

9. Καλοβυρνάς Παύλος 3 μήνες X 600 = 1.800 ΕΥΡΩ 

10. Αγγελίδης Κωνσταντίνος 2 μήνες X 600 = 1.200 ΕΥ¬ 
ΡΩ 

Σημειώνουμε ότι από τα μέλη της Ομάδας εργασίας 
που συγκροτήθηκε με την ανωτέρω απόφαση δεν μετεί¬ 
χαν στις εργασίες της ομάδας το μέλος Κουβαράς 
Κων/νος και η γραμματέας Κωσταντακοπούλου Σοφία, 
ενώ ορισμένα μέλη μετείχαν σε ορισμένες μόνον από τις 
συνεδριάσεις της ομάδας. 

Β. Εγκρίνουμε συνολική πίστωση για την κάλυψη της 
ανωτέρω δαπάνης συνολικού ποσού δέκα έξι χιλιάδων 
διακοσίων ΕΥΡΩ ( 16.200 ευρώ). 

Γ. Εγκρίνουμε η καταβολή της ανωτέρω αμοιβής να γί¬ 
νει άμεσα με ευθύνη της Δ/νσης Προγράμματος, Προτύ¬ 
πων και Διεθνών Σχέσεων (Δ11) της Γ.Γ.Δ.Ε και από υπό¬ 
λογο που θα ορίσει η Δ/νση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 30 Μαΐου 2002 

Οι Γ ενικοί Γ ραμματείς Δημοσίων Έργων 

Υπουργείου Περιβάλλοντος, 
Χωροταξίας 
και Δημοσίων Έργων 
ΠΑΝ. ΒΑΣΙΛΕΙΟΥ 


Δημ/κής Πολιτικής 
Υπ. Οικονομίας και 
Οικονομικών 
I. ΚΟΥΣΟΥΛΑΚΟΣ 


Αριθ. 2/25037/0022 (4) 

Έγκριση υπερωριακής απασχόλησης εντός των νομίμων 
ορίων προσωπικού με σχέση εργασίας Ιδιωτικού Δι¬ 
καίου που υπηρετεί στο Υπουργείο Εμπορικής Ναυτι¬ 
λίας και αμείβεται με τις διατάξεις του Ν. 2470/1997, 
για το Α' εξάμηνο έτους 2002. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 (ΦΕΚ 
40Α/21.3.1997). 

2. Την αριθμ. 02/13071/0022/18.05.1993 εγκύκλιο 
Υπουργείου Οικονομικών/Γ.Λ.Κ./Γενική Διεύθυνση Μι¬ 
σθών και Συντάξεων/22η Δ/νση Μισθολογίου/ Τμήμα Β'. 

3. Τις υπηρεσιακές ανάγκες του Υ.Ε.Ν., που θα καλυ¬ 
φθούν με υπερωριακή απασχόληση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τις αριθ. πρωτ. 678/15.3.2002, 772/11.4.2002 και 
567/5.3.2002 αποφάσεις Επιθεωρήσεως Εργασίας 
Αχαιός, Δυτικής Αττικής και Πειραιά αντίστοιχα, με θέμα¬ 
τα «Έγκριση υπερωριακής εργασίας». 

5. Το γεγονός ότι υπάρχει εγγεγραμμένη πίστωση στον 
προϋπολογισμό του Υ.Ε.Ν., έτους 2002 στους Κ.Α. Ε. 
0521 και 0522. 

6. Την Κοινή Απόφαση αριθ. 02/74260/0004/15.10.1999 
Κ.Υ.Α. «Μεταβίβαση εξουσίας υπογραφής σύμφωνα μετο 
άρθρο 7 παραγρ.1 του Ν. 1943/1991 «(ΦΕΚ 1925Β/ 
25.10.1999). 

7. Την αριθ.2/38/554/0004/23.5.2000 Κ.Υ.Α. «Μεταβίβα¬ 
ση εξουσίας υπογραφής στο Γενικό Γραμματέα Δημοσιο¬ 
νομικής Πολιτικής του Υπουργείου Οικονομικών», απο¬ 
φασίζουμε: 

1. Την έγκριση υπερωριακής απασχόλησης εντός των 
νομίμων ορίων σε δέκα τρεις (13) εργαζόμενους με σχέ¬ 
ση εργασίας Ιδιωτικού Δικαίου Αορίστου Χρόνου, που 
υπηρετούν στο Υ.Ε.Ν. και αμείβονται με τις διατάξεις του 
Ν. 2470/1997, για το Α’ εξάμηνο έτους 2002, ως εξής: 

Α) Σε οκτώ (08) εργατοτεχνίτες που υπηρετούν στην 
Επισκευαστική Βάση Λ.Σ. είκοσι πέντε (25) ώρες συνολι¬ 
κά ο καθένας για την χωρίς καθυστερήσεις, επισκευή και 
ενεργοποίηση των χερσαίων και πλωτών μέσων, του 
Υπουργείου Εμπορικής Ναυτιλίας, προκειμένου αυτά να 
μένουν ακινητοποιημένατο μικρότερο δυνατό χρόνο. 

Β) Σε τρεις (03) υπαλλήλους εκ των οποίων οι δύο (02) 
υπηρετούν στον Περιφερειακό Σταθμό Καταπολέμησης 
της Ρύπανσης (Π.Σ.Κ.Ρ.) ΠΑΤΡΑΣ και ο ένας (01) στον 
Π.Σ.Κ.Ρ./ΠΕΙΡΑΙΑ, για την αντιμετώπιση εκτάκτων και 
επειγόντων περιστατικών θαλάσσιας ρύπανσης, είκοσι 
πέντε (25) ώρες συνολικά για τον καθένα. 

Γ) Σε έναν (01) υπάλληλο ειδικότητας οδηγού, που υπη¬ 
ρετεί ως οδηγός υπηρεσιακού λεωφορείου στην 
Α.Ε.Ν./ΑΣΠΡΟΠΥΡΓΟΥ, η οποία εδρεύει εκτός του αστι¬ 
κού κέντρου. Ο συγκεκριμένος οδηγός εργάζεται εκτός 
του κανονικού ωραρίου, καθώς απαιτείται η εργασία του, 
ενωρίτερα το πρωί, και αργότερα το μεσημέρι, ώστε το 
μετακινούμενο με υπηρεσιακό όχημα διοικητικό και εκ¬ 
παιδευτικό προσωπικό της Σχολής να ευρίσκεται στην 
υπηρεσία του κατά το κανονικό ωράριο εργασίας, εξήντα 
(60) ώρες συνολικά. 

Δ) Για μια (01) υπάλληλο ειδικότητας Διοικητικού (ΔΕ) η 
οποία υπηρετεί στη Διεύθυνση Ναυτικής Εργασίας 
(ΔΝ ΕΡ) ΥΕΝ, είκοσι πέντε (25) ώρες συνολικά για την προ¬ 
ώθηση και αποσυμφόρηση των συσσωρευμένων φακέ¬ 
λων προς συνταξιοδότηση ναυτικών προκειμένου να επι¬ 
τευχθεί η συντόμευση του χρόνου συνταξιοδότησης αυ¬ 
τών. 

2) Για την κάλυ ψη της δαπάνης που θα προκληθεί υπάρ¬ 
χει πίστωση στον προϋπολογισμό του Υ. Ε. Ν., οικονομικού 
έτους 2002 στους Κ.Α.Ε. 0521 και 0522. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2002 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου Εμπορικής 
και Οικονομικών Ναυτιλίας 

ΙΩΑΝ. ΚΟΥΣΟΥΛΑΚΟΣ ΛΑΜΠ. ΛΑΜΠΡΟΠΟΥΛΟΣ 


Αριθ. ΥΠΠΟ/ΓΔΑ/ΑΡΧ/Β1/Φ29/25293/958 (5) 

Κήρυξη της οικίας «παπα Εμμανουήλ Πάσσαρη» (Α. Πα¬ 
πακωνσταντίνου) με την οικοσκευή της στην Χώρα 
Αμοργού, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γ ραμματέα, Ειδ. Γ ραμματέα, Προϊ¬ 
στάμενους Δ/νσεων, Τμημάτων και Γ ραφείων του ΥΠΠΟ. 

2) Το άρθρο 52του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Δωδεκανήσου όπως αυτή διατυπώθηκε με την 
αριθμ. 14/13.3.2002 Πράξη του, αποφασίζουμε: 

Χαρακτηρίζουμε την οικία «παπα Εμμανουήλ Πάσσα¬ 
ρη» (Α. Παπακωνσταντίνου) με την οικοσκευή της που βρί¬ 
σκεται στην Χώρα νήσου Αμοργού, Νομού Δωδεκανήσου, 
ως ιστορικό διατηρητέο μνημείο. 

Πρόκειται για ιστορική οικία που ανήκε στην οικογένεια 
των Πάσσαρη, ηρώωντου 1821. Βρίσκεται επί της κεντρι¬ 
κής οδού του οικισμού και έχει συνολικό εμβαδόν 87 τ.μ. 
Συγκεκριμένα, διατηρούνται δύο κτίσματα (Α και Β) που 
ανήκουν στο ίδιο αρχιτεκτονικό τύπο της στενομέτωπης 
Αμοργιανή οικίας που χρονολογούνται σε διαφορετικές 
χρονικές περιόδους. 

Η οικία Α με είσοδο από την στενή πλευρά μέσω επίσης 
στενόμακρης αυλής, ανήκει στον εξελιγμένο τύπο εσωτε¬ 
ρικού μετά τόξου, γνωστού στην κοινή διάλεκτο ως «δο¬ 
ξάρι» και χρονολογείται στον 17ο αιώνα. 

Η οικία Β αποτελεί τυπικό δείγμα αγροτικής στενομέτω¬ 
πης οικίας της Περιόδου της Ενετοκρατίας του 15ου - 
16ου αιώνα με στοιχεία τοπικής αρχιτεκτονικής, η οποία 
χαρακτηρίζεται από την έλλειψη ανοιγμάτων (για λόγους 
προστασίας και άμυνας). 

Καθένα από τα κτίσματα Α και Β διαθέτει αυλή με φούρ¬ 
νο, τον κυρίως χώρο (σάλα) υπνοδωμάτιο και αποθήκη 
(κρέβατος, αποκρέβατος, ρίο). Η κουζίνα είναι κοινή. 

Χαρακτηριστικά δείγματα επίσης, της αρχιτεκτονικής 
του κτίσματος είναι ο φούρνος, η γούρνα, το πατητήρι αλ¬ 
λά και τα φέροντα στοιχεία της οροφής. 

Το σύνολο των δύο κτιρίων και η πλούσια οικοσκευή του 
αποτελούν εξαίρετο δείγμα διαχρονικής αρχιτεκτονικής και 
τυπολογίας της Αμοργού από τον 15ο έως τον 17ο αιώνα. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ33/ΚΗΡ/27204/1028 (6) 

Χαρακτηρισμός κτηριακού συγκροτήματος στην περιοχή 
Περιβόλια, δήμου Λευκάδας, επαρχίας Λευκάδας, Ν. 
Λευκάδας, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 

28.11.91 καιΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Ηπείρου όπως αυτή διατυπώθηκε στην αριθμ. 
3/15.5.2002 Συνεδρία του, αποφασίζουμε: 

Χαρακτηρίζουμε το κτηριακό συγκρότημα που βρίσκε¬ 
ται στην περιοχή Περιβόλια, φερομένης ιδιοκτησίας Δη- 
μητρίου Κτενά, στο Δήμο Λευκάδας επαρχ. Λευκάδας, Ν. 
Λευκάδας, ως ιστορικό διατηρητέο μνημείο. 

Πρόκειται για συγκρότημα το οποίο βρίσκεται εντός της 
ήδη κηρυγμένης ζώνης προστασίας της αρχαίας πόλης 
Νηρίκου. 

Αποτελείται από ναΐσκο μονόχωρο διαστάσεων 
9,00X4,80 και με ημικυκλική αψίδα. 

Στη δυτική του όψη ανοίγεται ωραίο μαρμάρινο θύρω¬ 
μα με ανάγλυφα μοτίβα και υπάρχουν εντοιχισμένα, ένα 
ιωνικού ρυθμού κιονόκρανο και ένα επίθημα κιονόκρανου 
με εγχάρακτο σταυρό στο κέντρο και φύλλα άκανθος στα 
πλάγια, που προέρχεται από κιονοστοιχία παλαιοχριστια¬ 
νικής βασιλικής. 

Στα νοτιοδυτικά του χώρου υπάρχει ερειπωμένο το ισό¬ 
γειο βοηθητικού προκτίσματος στο οποίο διατηρείται στη 
δυτική πλευρά η σκάλα ανόδου στον όροφο που έχει κα¬ 
ταστραφεί. 

Στη βορειοδυτική γωνία του ναΐσκου υπάρχει ενσωμα¬ 
τωμένο κωδωνοστάσιο του οποίου σώζεται το κατώτερο 
τμήμα. Τα εντοιχισμένα σ’ αυτό γλυπτά προέρχονται από 
τη πλησιόχωρη θέση της αρχαίας πόλης. 

Από τη μορφή της δόμησης και τα μορφολογικά στοι¬ 
χεία, το συγκρότημα χρονολογείται στα τέλη του 17 ου αι. 
ή στο α' μισό του 18 ου αι. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 2002 

Με εντολή Υπουργού 
Ο Διευθυντής 

ΙΣΙΔΩΡΟΣ «ΑΚΟΥΡΗΣ 


(7) 

Απόκτηση Ελληνικής Ιθαγένειας της ομογενούς ΜΑΡΑ- 
ΝΤΗ - ΣΒΙΡΙΝΤΑ (3νΥΒΥϋΑ) ΑΛΕΞΑΝΔΡΑΣ (ΟΙΕΚ- 
3ΑΝΟΒΑ3) του Βασιλείου και της θεοδώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Μετην 2187/28.5.2002 απόφαση του Γ εν. Γ ραμματέατης 
Περιφέρειας Δυτικής Ελλάδος έγινε δεκτή η από 
20.3.2001 αίτηση της ομογενούς ΜΑΡΑΝΤΗ - ΣΒΙΡΙΝΤΑ 
(3νΥΒΥϋΑ) ΑΛΕΞΑΝΔΡΑΣ (ΟΙ.ΕΚ3ΑΝΟΒΑ3) του Βασιλεί¬ 
ου και της Θεοδώρας που γεννήθηκε το έτος 1965 στο 
Μπουγκάς Ουκρανίας, περί αποκτήσεως της Ελληνικής 
Ιθαγένειας από την ίδια και από το ανήλικο τέκνο της Σβιρί- 
ντα Βίκτορατου Γιούρι και της Αλεξάνδρας, που γεννήθη¬ 
κε το έτος 1988 στο Ντόνιετσκ Ουκρανίας σύμφωνα με τις 
διατάξεις του άρθρου 1 του Ν. 2790/2000 όπως τροποποι¬ 
ήθηκε με τις όμοιες του άρθρου 76 του Ν. 2910/2001. 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

( 8 ) 

Απόκτηση Ελληνικής Ιθαγένειας της ομογενούς ΖΑΙΤΣΕ- 
ΒΑ (ΖΑΥΤ3Ε\/Α) ΣΒΕΤΛΑΝΑΣ (3νΐΤΙ_ΑΝΑ3) του Νικο¬ 
λάου και της Άννας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Με την 2189/22.5.2002 απόφαση του Γεν. Γραμματέα 
της Περιφέρειας Δυτικής Ελλάδος έγινε δεκτή η από 
29.9.2000 αίτηση της πίτηση της ομογενούς ΖΑΙΤΣΕΒΑ 
(ΖΑΥΤ3ΕΝ/Α) ΣΒΕΤΛΑΝΑΣ (3νΐΤΙ_ΑΝΑ3) του Νικολάου και 
της Άννας που γεννήθηκε το έτος 1968 στο Νοβογιανισόλ 
Ντόνιετσκ Ουκρανίας, περί αποκτήσεως της Ελληνικής 
Ιθαγένειας από την ίδια και από τα ανήλικα τέκνα της Ζαί- 
τσεβ Ιγκόρ και Ζαίτσεβ Αλεξάντερτου Ιγκόρεβιτς και της 
Σβετλσνσς, που γεννήθηκαν τα έτη 1991 και 1993 αντί¬ 
στοιχα στη Μαριούπολη Ουκρανίας, σύμφωνα με τις δια¬ 
τάξεις του άρθρου 1 του Ν. 2790/2000 όπως τροποποιή¬ 
θηκε με τις όμοιες του άρθρου 76 του Ν. 2910/2001. 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.β 1.0Γ 

Θ-ΓΤΙ3Μ: \Λ/θΐ3ΙΤΙ33ΐθΓ @ θΐ.ρΓ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΐΎΐθ1 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































